b'\n_START_ARTICLE_\nGoogle Search\n_START_SECTION_\nPageRank\n_START_PARAGRAPH_\nGooglov vzpon do uspeha je bil v veliki meri patentiran\xc2\xa0algoritem , imenovan PageRank, ki pomaga uvrstiti spletne strani, ki se ujemajo dolo\xc4\x8denemu iskalnemu nizu.\xc2\xa0Ko je bil Google \xc5\xa1ele kot raziskovalni projekt na Univerzi Stanford, je bil njegov vzdevek\xc2\xa0BackRub, ker tehnologija preverja\xc2\xa0povratne povezave za dolo\xc4\x8ditev pomembnosti spletnega mesta. Prej\xc5\xa1nji iskalniki, ki so temeljili na iskanju s klju\xc4\x8dnimi besedami, bi strani v iskalnih zadetkih razvrstile po\xc2\xa0 tem, kako pogosto se iskani izrazi pojavijo na neki strani. Algoritem PageRank pa analizira \xc4\x8dlove\xc5\xa1ko ustvarjene povezave\xc2\xa0-\xc2\xa0ob predpostavki, da so strani, ki imajo povezave na pomembnej\xc5\xa1ih spletnih straneh, tudi same pomembne. PageRank je zastavljen tako, da se\xc2\xa0pove\xc5\xbee\xc2\xa0s \xc4\x8dlove\xc5\xa1kim pojmom pomembnosti. Poleg PageRanka je Google v zadnjih letih dodal \xc5\xa1tevilna druga skrivnostna merila za dolo\xc4\x8danje uvrstitve strani na seznamu zadetkov. Po nekaterih podatkih naj bi teh meril bilo \xc5\xa1e ve\xc4\x8d kot 250. S tem, ko Google ohranja ta merila kot skrivnost\xc2\xa0 seveda ohranja prednost pred svojimi tekmeci po vsem svetu.\n_START_SECTION_\nOptimizacija za Google - SEO\n_START_PARAGRAPH_\nKer je Google najbolj priljubljen iskalnik, si veliko razvijalcev spletnih strani\xc2\xa0\xc5\xbeeli vplivati na postavitev njihove spletne strani med zadetki. Iz tega se je razvila celo posebna industrija, ki se ukvarja z optimizacijo spletnih strani za bolj\xc5\xa1o postavitev v Googlu oz. spletnih iskalnikih nasploh (temu re\xc4\x8demo SEO - Search Engine Optimization). Ideja je, da se v spletne strani vnese dolo\xc4\x8dene atribute in sicer skrite objekte, ki v Googlovem algoritmu PageRank dodajo vrednost spletni strani.\n_START_SECTION_\nFunkcionalnost\n_START_PARAGRAPH_\nIskanje Google je sestavljeno iz serije lokaliziranih spletnih strani. Najve\xc4\x8dji od teh je [www.google.com google.com], ki je na vrhu seznama najbolj obiskanih spletnih strani na svetu.\n_START_SECTION_\nIskalni niz\n_START_PARAGRAPH_\nGooglov iskalnik obi\xc4\x8dajno sprejema poizvedbe kot navadno besedilo, ki ga razbije v zaporedje iskalnih izrazov.\xc2\xa0Googlovo Napredno Iskanje pa ponuja dodatna polja, ki se lahko uporabijo, da iskalni zadetki popolnoma ustrezajo na\xc5\xa1im na\xc5\xa1im \xc5\xbeeljam.\n_START_SECTION_\n"Klik na sre\xc4\x8do"\n_START_PARAGRAPH_\nGooglova doma\xc4\x8da stran vsebuje tudi gumb z napisom "Klik na sre\xc4\x8do". Ideja je, da \xc4\x8de se "po\xc4\x8dutite sre\xc4\x8dno", vas bo iskalnik odli\xc4\x8dno preusmeril na \xc5\xbeeleno spletno stran, ne da bi morali to storiti preko strani z rezultati iskanja. Glede na \xc5\xa1tudijo je ta funkcija Google stala 93 milijonov evrov na leto, \xc4\x8deprav so vsa iskanja "na sre\xc4\x8do" pomenila le 1% vseh iskanj.\xc2\xa0_NEWLINE_Tudi Google Chrome in Mozilla Firefox sta uporabljala princip "Klik na sre\xc4\x8do" kot privzeti iskalni na\xc4\x8din ko uporabnik vnese poizvedbo v naslovno vrstico, vendar je bila ta funkcionalnost opu\xc5\xa1\xc4\x8dena v novej\xc5\xa1ih razli\xc4\x8dicah.\n_START_SECTION_\nGoogle Doodles\n_START_PARAGRAPH_\nOb nekaterih prilo\xc5\xbenostih se\xc2\xa0logotip\xc2\xa0Googlove strani spremeni v posebno razli\xc4\x8dico, znano kot "Google Doodle". To je slika, risba ali animacija, ki vklju\xc4\x8duje logotip. To se obi\xc4\x8dajno opravi za poseben dogodek ali dan \xc4\x8deprav niso vsi od njih dobro znani. Klik na Doodle nas preusmeri na povezavo z nizem rezultatov iskanja o temi, ki jo Doodle simbolizira.\n_START_SECTION_\nPredlogi iskanja\n_START_PARAGRAPH_\nLeta 2008 je Google za\xc4\x8del sam popravljati iskalne izraze \xc4\x8de smo se pri vna\xc5\xa1anju zmotili in\xc2\xa0jih prikazal pod iskalno vrstico.\n_START_SECTION_\nPoraba energije\n_START_PARAGRAPH_\nGoogle trdi, da ena iskalna poizvedba zahteva skupaj 1 kJ ali 0.0003 kW\xc2\xb7h, , kar je dovolj, da se temperatura enega litra vode dvigne za 0,24 \xc2\xb0C.'